[{"text_idx": "#000001", "text": "Riiklik muinsuskaitse so\u0303lmib koosto\u0308o\u0308leppe vabatahtliku muinsuskaitseliikumisega"}, {"text_idx": "#000003", "text": "Euroopa Muinsuskaitsepa\u0308evad on pika traditsiooniga ettevo\u0303tmine, mis sai alguse seitsme riigi u\u0308hisettepanekust ning Euroopa No\u0303ukogu eestvedamisel juba 1991. aastal. Eesma\u0308rgiks on la\u0308hemalt tutvustada Euroopa rikast ja mitmekesist kultuuripa\u0308randit ning selle kaudu suurendada riikide ja rahvaste sallivust ning u\u0308ksteisemo\u0303istmist. Eesti u\u0308hines algatusega juba 1993. aastal ning praegu ta\u0308histatakse Euroopa Muinsuskaitsepa\u0308evi juba 48 riigis."}, {"text_idx": "#000004", "text": "Euroopa Muinsuskaitsepa\u0308evi peetakse traditsiooniliselt iga aasta septembris u\u0308heaegselt ko\u0303ikides algatusega u\u0308hinenud riikides. Moto \u201eEuroopa \u2013 meie u\u0308hispa\u0308rand\u201c u\u0308hendab ko\u0303iki osavo\u0303tjaid riike, siiski keskenduvad riigid alati ka just nende jaoks olulistele teemadele. Eesti on korraldanud Euroopa Muinsuskaitsepa\u0308evi erinevatel teemadel ning kaasanud nende korraldamisse nii kohalikke omavalitsusi, muuseume, ma\u0308lestiste omanikke ja koole."}, {"text_idx": "#000005", "text": "Koosto\u0308o\u0308leppe ja\u0308rgi la\u0308heb Euroopa Muinsuskaitsepa\u0308evade koordineerimine Eestis u\u0308le Eesti Muinsuskaitse Seltsile, kelle 53 algorganisatsiooni ja ligikaudu 1000 vabatahtlikku hajaliiget moodustavad hea vo\u0303rgustiku selleks, et eesti kultuuripa\u0308randit ja ajalugu la\u0308hemalt tutvustada nii meie oma rahvale kui laiemalt Euroopas. Euroopa muinsuskaitsepa\u0308evade la\u0308biviimist koordineerib Euroopa suurim valitsusva\u0308line organisatsioon Europa Nostra, kelle liikmesorganisatsioon Eestis on Muinsuskaitse Selts. Seltsil on pikaajaline edukas kogemus muinsuskaitsekuu ja Euroopa Muinsuskaitsepa\u0308evade korraldamisel. Euroopa Muinsuskaitsepa\u0308evade raames toimuvad ma\u0308lestisi tutvustavaid seminarid, konverentsid, tasuta muuseumide ja eravalduses olevate ma\u0308lestiste ku\u0308lastused, heakorratalgud, ekskursioonid ja o\u0303ppeka\u0308igud."}]